PERSONEELGemeentebestuurderWillie Botha082 573 2690LeraarAndré van NiekerkRotsvygielaan 295La Montagne072 317 0408JeugleraarDs Rykie Marx084 205 8707SEKRETARESSE Estelle van der Vyver
OrrelisBetsie Schaap082 774 9376KosterJabu Mtau064 700 7004Kerkraad voorsitterMarius van Zyl082 575 6053
Gemeentebrief week 48 (2 Desember 2016)
GEDAGTE VIR DIE WEEK “Die vier weke van Advent bring jaarliks ’n tyd van verlange, van uitsien en droom en wág. Advent is ’n oefensessie-in-die-verlange. Letterlik beteken “advent” koms, wat in die kerklike jaar nie net dui op Christus se destydse geboorte nie, maar óók op sy voortdurende koms in vele verborge gestaltes, én op sy heerlike koms waarop die geloof bly hoop. Daarom draai eredienste, prediking, stil-wees en gebede tydens Advent altyd om die wág. Dit is oefentyd-vir-die-kerk-in-die-verhouding-van-wag. En hoe nodig het ons tog nie dié oefening nie! Want wat wéét ons eintlik nog van verlang, uitsien, droom – en wág? Weet ons nog van lewe-met-afwesigheid, lewe-van-uitsien, lewe-vol-verlange? Wéét ons nog van ontbering, leegheid, hunker? In ons tye van onmiddellike vervulling, van kits-alles, van konsumpsie en versadiging en oorvloed en die terstondse bevrediging-van-remote-control? Kén ons van wag? Wat alles maar tragies is. Want nie net geloof nie, maar ook mens-wees en geluk, ja, selfs die liefde lééf van verlange, uitsien – en wág.” - Dirkie Smit
LAWLEYSTRAAT KERSMUSIEK KONSERT
Die jaarlikse Lawleystraat Kersmusiek konsert vind weer op Vrydag 2 Desember om 19:00 by Lawleystraat 234 plaas. Toegang is gratis. Bring as jy wil ‘n stoel en eet- en drinkgoed saam. Daar is stoele vir die eerste 250 konsertgangers.
EREDIENSTE SONDAG 4 DESEMBER
09:00 Erediens olv ds André: Oop vir Hoop
Tee: Baie dankie aan Engela Marais en Martie Moolman
Blomme: Baie dankie aan Esther Jonker
18:00 Kersliedere by kerslig saam met Groenkloof gemeente in Jan Cellierspark, h/v Wenning & Broderickstrate, Groenkloof. Bring ’n piekniekmandjie, stoele of komberse. Bring asb ‘n kers of liggie saam. Indien dit reën skuif dit na ons saal. Veiligheidswagte is gereël. Indien dit reën, skuif ons na ons (Waterkloof) saal.
Gesinsdiens, kindergroepe, jeugdiens en tienergroepe het afgesluit.
Let asb op ons doopvont. Die kerkraad wil graag die teken van water sigbaar maak. Aan die doopbakkies by die deure word nog gewerk.
Ongesteld: Johannes Grobler (LCM); Nellien Crewe-Brown (Wilgers); Dollie Heiberg (Bambie se moeder (LCM); heupoperasie, ernstig); Ina Nell (tuis) en Johan Keet (Mackenziest)
Seënwense aan Dawie en Rykie Marx wat op 26 November in die huwelik bevestig is
Meegevoel aan Magda Roos en familie met die heengaan van Basjan op Saterdag 26 November. ‘n Dankdiens vir sy lewe is op Donderdag 1 Desember gehou vanuit ons kerk gehou
Rietie Janse van Rensburg verlaat Anton van Wouw-naskool na 24 jaar. Baie, baie dankie vir jou sorg en omgee aan ons kinders, Rietie!
Van ons kerkraadslede het kennis geneem dat talle lidmate ongelukkig is oor die verwarrende besluite van die Algemene Sinode rakende dieselfde geslag-verhoudinge.Die Kerkraad sal volgende jaar op sy eerste vergadering op 24 Januarie 2017 hieraan aandag gee en oorweeg of ons gemeente die besluit van November 2016 sal aanvaar of onsself daarvan distansieer. Ons is bewus van talle Kerkrade en gemeentes in ons omgewing en ook elders wat vanweë ‘n verskeidenheid van redes anders as die sinode besluit het. Ons bly ‘n gemeente wat nog altyd alle mense graag wil ontvang en laat tuis voel omdat Christus dit van ons vra.
Die volgende persone het met bewys van lidmaatskap oorgekom na ons gemeente:
Juliana Katrina Zitske vanaf Daspoort; Hendrina Catharina Botha vanaf Ligkruis; Hermina Christian Bekker en Obed Valetine Bekker vanaf Pretoria-Oos; Margaretha van Rooyen vanaf Raslow.
TIENDEMAAND BRIEF EN JAARVERSLAG
Aangeheg vind u die brief, jaarverslag en debietorder. Klik hier.
Op Donderdag 24 November het die lees- en skryfklasse 'n gesellig afsluitingsfunksie waartydens sertifikate uitgedeel is, gehou. Elma Gildenhuys en onderwysers van AET-skool het dit bygewoon.
IMMANUEL SKOENBOKS PROJEK
Baie dankie aan elkeen wat deelgeneem het aan die projek. Ons waardeer dit opreg. Dit bring kersfeesvreugde in kinderharte. LERAARS
Ds Rykie is met verlof tot 11 Desember
Ds Willie is met verlof tot 11 Desember
Die kerkkantoor sluit op 15 Desember 2016 en heropen weer op 3 Januarie 2017. Gedurende die tyd kan u tydens ‘n nood vir ds Willie 082 573 2690 of ds Harm 0845845298 skakel.
Spesiale geleenthede CHRISTUSFEES
olv ds Rykie Marx
olv ds Harm Kelderman
GemeentebriefGemeentebrief week 48 (2 Desember 2016)
GEDAGTE VIR DIE WEEK “Die vier weke van Advent bring jaarliks ’n tyd van...Read more
BulletinBulletin 4 Desember 2016Read more
Liturgie Liturgie 4 Desember 2016Read more
Boodskappe en bybelstudiesGeloof as vriendskap met God
Dankbaar en verstandig
Nuwe geloofservaringe deur die Bybel as bril: Die doen van geloof
Nuwe geloofservaringe deur die...Read more